CELEX: 62009CN0384
Language: et
Date: 2009-09-29 00:00:00
Title: Kohtuasi C-384/09: Eelotsusetaotlus, mille esitas Tribunal de grande instance de Paris (Prantsusmaa) 29. septembril 2009 — Prunus SARL versus Directeur des services fiscaux

19.12.2009   
            
            
               ET
            
            
               Euroopa Liidu Teataja
            
            
               C 312/17
            
         Eelotsusetaotlus, mille esitas Tribunal de grande instance de Paris (Prantsusmaa) 29. septembril 2009 — Prunus SARL versus Directeur des services fiscaux
   (Kohtuasi C-384/09)
   2009/C 312/27
   Kohtumenetluse keel: prantsuse
   
      Eelotsusetaotluse esitanud kohus
   
   Tribunal de grande instance de Paris (Prantsusmaa)
   
      Põhikohtuasja pooled
   
   
      Apellatsioonkaebuse esitaja: Prunus SARL
   
      Vastustaja: Directeur des services fiscaux
   
      Eelotsuse küsimused
   
   
               1.
            
            
               Kas EÜ asutamislepingu artiklitega 56 jj on vastuolus sellised õigusnormid, nagu on sätestatud code général des impôts’ artiklites 990D jj, mis annavad juriidilistele isikutele, kelle juhtimise tegelik keskus on Prantsusmaal või alates 1. jaanuarist 2008 mõnes Euroopa Liidu liikmesriigis, õiguse saada vabastust vaidlusalusest maksust ning kehtestavad selle õiguse saamiseks juriidiliste isikute osas, kelle juhtimise tegelik keskus asub kolmandas riigis, tingimuse, et Prantsusmaa ja selle riigi vahel oleks maksude tasumisest kõrvalehoidumise ja maksustamise vältimisega võitlemiseks sõlmitud haldusabi leping või et riikkondsuse alusel mittediskrimineerimise klauslit sisaldavat lepingut kohaldades ei või neid juriidilisi isikuid maksustada suuremal määral kui juriidilisi isikuid, kelle juhtimise tegelik keskus asub Prantsusmaal?
            
         
               2.
            
            
               Kas EÜ asutamislepingu artiklitega 56 jj on vastuolus sellised õigusnormid, nagu on sätestatud code général des impôts’ artiklis 990F, mis võimaldavad maksuhalduril pidada code général des impôts’ artiklites 990D jj sätestatud maksu tasumise eest solidaarselt vastutavaks iga juriidilist isikut, kes on vahendaja maksukohustuslase või maksukohustuslaste ja kinnisasjade või kinnisasjadega seotud asjaõiguste vahel?